Here is a page extracted from Wikipedia that may contain CSS, HTML, and a lot of unformatted text.

Title: Casp
Content: Casp (Caspe en castellano, Casp en catalán) ye una ciudat historica d'Aragón, situata a una distancia de 100 km a l'este de Zaragoza. Ye capital d'a comarca Baixo Aragón-Casp. Actualment tien unos 10.000 habitants, no habendo creixito cuasi cosa en tot o sieglo XX.

Estió un important nugo de comunicacions, hue venito a menos.

A suya economía se basa en o sector servicios, a industria textil y as grans explotacions agricolas de regano (emparadas en gran mesura gracias a la immigración). Os prescos de Casp entran drentro d'a denominación d'orichen melocotón de Calanda.

Mugas 
O suyo termin municipal muga con Mequinenza, Favara, Maella, Alcanyiz, Escatrón, Chiprana, Sastago, Burcharaloz, Penyalba y Fraga.

Toponimia 
O toponimo Casp, documentato en fuents andalusís como Qsp, Qasp u Qasb s'ha quiesto relacionar con a palabra arabe Casba. Manimenos en aragonés existe a palabra caspiello pa dicir "tierra suelta, petrosa, que pierde a humidat pronto", y como microtoponimo lo trobamos en Rodellar y encara Andolz replega a palabra Caspillo en o suyo glosario de palabras d'o territorio aragonés. Caspiello puet tener una etimolochía relacionata con caspa y con o mozarabe gazpacho.

Bi ha muitos microtoponimos interesants que amuestran que d'antes se charró l'aragonés, y en alzan muitos caracters, como una basa dita Saladiella, la Ifesa, Efesa de la Villa, Lastras del Pallaruelo, un puesto dito mata lo perro, y atro trascrito como Miralpeis, pareixito a los toponimos Miralpeix que se troban en Ribagorza.
Bi ha toponimos arabes adaptatos a la fonetica aragonesa como Malchares Albanillos.

Luengas y parlas 
A luenga tradicional de Casp ye o castellano d'Aragón, con substrato aragonés. O lexico d'intrés etnografico de Casp se conoix relativament bien por figurar esta localidat en l'ALEANR, con a sigla Z 605.

Apellitos 
En Casp son mas frecuents os apellitos occitans tipicament rematatos en -ac que en atros lugars d'o Baixo Aragón: Albiac, Cirac.

Historia 

O lugar ya existiba en o periodo musulmán y se transcribe de l'arabe Qsp, Qasp u Qasb. O escritor musulmán Yaqut d'os sieglos XII-XIII en da noticia: Qasb ye un castiello (hisn) de Zaragoza.

En o sieglo XV estió seu d'o famoso "Compromís de Casp" por o cual s'imposó a dinastía d'os Trastamara en o reino d'Aragón.

En o sieglo XX mientres a Guerra Civil Espanyola estió seu d'o "Consello d'Aragón", Organo de Gubierno de l'Aragón Republicano.

Demografía

Administración

Reparto de concellers

Alcaldes

Molimentos 
Conta con un important patrimonio historico-artistico:
Casa Barberán, protechita legalment dende o 6 d'octubre de 1979 con a suya declaración como Bien d'Intrés Cultural.
Castiello d'o Compromís.
Colechiata.
Mausoleu Romano de Miralpeix, huei en o nuclio urbán pero traito de Miralpeix.
Ermita de la Malena.
Convento de Franciscanos.
Torre de Salamanca.

Encara que muitas d'istas construcions se troban en deficient estato de conservación.

Fiestas 
Fiesta de Sant Antón.
Semana Santa.
Mas Música, 30 d'abril y 1 de mayo.
Fiesta d'o Compromís de Casp,o zaguer cabo de semana de chunioo.
Fiestas patronals de Sant Roque, 12 -17 d'agosto.
Expocaspe, 29 d'otubre - 1 de noviembre.

Esportes 
O fútbol ye representato por o Club Deportivo Caspe.

Gastronomía 
Pastels d'alma.
Pastels de rodeta.

Personalidaz naixitas de Casp 
Sant Indalecio,un d'os siet varons apostolicos que convirtió a lo cristianismo Sant Chaime en a evanchelización d'Hispania.
Manuel Buenacasa,1886-1964, sendicalista, periodista y politico.
Florencio Repollés Julve, 1931-1986,avogau y politico.
Luís Andrés Edo, 1925 – 2009, historiador anarquista.
Manuel Pellicer Catalán, 1926- 2018, arqueologo.
Abel Mustieles, ciclista.

Ciudaz achirmanadas 
 Almería, Espanya
 Gaillac, Francia
 Santa Maria a Vico, Italia
 Regla, Cuba

Vinclos externos 

 Ficha d'a población.

Referencias